open-index/open-wikipedia-markdown huggingface dataset:
Hämeenlinnan Tarmo

**Hämeenlinnan Tarmo** on vuonna 1903 perustettu hämeenlinnalainen urheiluseura, jolla on tällä hetkellä noin 1 000 jäsentä. 

Tarmolla on yleisurheilu-, voimailu-,  suunnistusjaostot. Seuran puheenjohtajana toimii Hannu Lähteenmäki. Seuran ensimmäinen puheenjohtaja sen perustamisesta aina vuoteen 1923 asti oli Eemeli Juureva.

Vielä 1970-luvulle seuran toimintaan kuului jääkiekko, jossa sen paikallisvastustajat olivat HPK ja sittemmin maahockeyyn erikoistunut Tiikerit eli HT-85.

## Jääkiekko

Tarmo oli yksi Suomen parhaita jääkiekkoseuroja 1940- ja 1950-luvulla. Seura voitti Jääkiekon SM-kultaa vuosina 1948 ja 1949. Mitalisijoilla Tarmo oli noina vuosikymmeninä yksitoista kertaa.

Tarmo oli vuonna 1903 perustetun Hämeenlinnan Tarmon jääkiekkojaosto. Jääkiekkotoiminta Tarmossa alkoi 1935 ja toiminta loppui 1975, jolloin Hämeenlinnan jääkiekkotoiminta keskitettiin HPK:lle.

**Saavutuksia**
* SM-kultaa 1948, 1949
* SM-hopeaa 1945, 1946, 1947, 1950, 1951, 1953, 1956
* SM-pronssia 1952, 1958

## Katso myös
* Vanajan Racing Club

## Lähteet

## Aiheesta muualla
*Seuran kotisivut
Estée Lauder

__NOTOC__
**Estée Lauder** (1. heinäkuuta 1908 New York – 24. huhtikuuta 2004 New York) oli yhdysvaltalainen liikenainen ja kosmetikkateollisuuden edelläkävijä, joka perusti omaa nimeään kantavan kosmetiikkayrityksen Estée Lauderin, joka on nykyisin myyntinsä perusteella yksi maailman suurimpia.  

Lauder syntyi Josephine Esther Mentzerina Queensissa New Yorkissa. Hänen vanhempansa olivat Unkarin juutalaisia maahanmuuttajia. Hän meni naimisiin Joseph Lauterin kanssa vuonna 1930, sai hänen kanssaan kaksi poikaa, erosi vuonna 1939 ja avioitui uudestaan entisen puolisonsa kanssa vuonna 1942. Lauterin perhe muutti sukunimensä Lauderiksi 1930-luvun loppupuolella. Parin avioliitto kesti vuoteen 1982 asti, jolloin Joseph menehtyi.

Estée Lauder haaveili nuoruudessaan ihotautilääkärin urasta, mutta mentyään naimisiin kemisti Lauderin kanssa elämä sai uuden käänteen. Yhdessä he alkoivat kehitellä ihonhoitotuotteita naisille. 

Estée Lauder alkoi myydä setänsä, kemisti John Schotzin, sekoittamia ja myöhemmin myös itse sekoittamiaan ihovoiteita 1930-luvulla, mutta yritys perustettiin vasta vuonna 1946. Sen ensimmäinen varsinainen läpimurto oli *Youth Dew* -tuoksu, joka lanseerattiin vuonna 1953. Tuotekehittelyn lisäksi Lauder oli erittäin kiinnostunut myös yhtiön tuotteiden ulkonäöstä ja pakkauksista. Juuri hän valitsi yhtiön käyttämän sinisen värisävyn, jonka omistaja arveli sointuvan asiakkaiden kylpy- ja makuuhuoneiden sisustukseen. 

Estée Lauder oli ainoa nainen *[[Time]]*-aikakauslehden vuonna 1998 julkaisemassa luettelossa 1900-luvun 20 vaikutusvaltaisimmasta liikealan taiturista. Hänelle myönnettiin myös Yhdysvaltain korkein siviilikunniamerkki Presidential Medal of Freedom. Lauder kuoli Manhattanin asunnossaan sydänongelmiin 97-vuotiaana, mutta hänen merkityksensä kosmetiikkateollisuudessa on edelleen jäljellä. Perustajansa nimeä kantava tuotemerkki on saatavana yli sadassa maassa.  

## Lähteet
* Utrio, Kaari & Nuotio, Una & Heikkilä, Taina: *Rusoposkia, huulten purppuraa*. Helsinki: Tekniikan museo 1995. .

### Viitteet

## Aiheesta muualla
* Estée Lauderin muistokirjoitus Helsingin Sanomissa.
Al-Mansura

**Al-Mansura** () on kaupunki Egyptissä Niilin suistolla. Sen asukasluku vuonna 2006 oli 439&nbsp;348.

## Maantiede

Al-Mansura sijaitsee Ala-Egyptissä Niilin suistossa Niilin sivuhaaran Damiettajoen itärannalla. Joen toisella puolella sijaitsee Talkhan kaupunki. Kaupunki on al-Daqahliyyan kuvernoraatin hallinnollinen keskus.

## Historia

Al-Mansura perustettiin vuonna 1219. Ristiretkeläiset olivat vallannet saman vuoden marraskuussa Damiettan kaupungin. Heitä vastaan taistellut aijubidisulttaani al-Kamil perusti al-Mansuran paikalle linnoitetun sotilasleirin, josta kaupunki myöhemmin muodostui. Paikka suojasi vesireittejä, jotka johtivat Niilille. Heinä-elokuussa ristiretkeläiset voitettiin taistelussa al-Mansuran liepeillä ja he joutuivat antautumisehtojensa mukaisesti lähtemään Egyptistä. Al-Mansuran edustalle päättyi myös Ranskan kuningas Ludvig IX:n johtama ristiretki vuonna 1250. Ristiretkeläisten oli onnistunut jälleen vallata Damietta, mutta Baibars al-Bunduqdarin johtama armeija voitti heidät taistelussa kaupungin kaduilla. Ludvig IX jäi myöhemmin vangiksi, ja hänet pakotettiin hintana vapaudestaan luopumaan Damiettasta. Nimen al-Mansura eli "voitto" on joskus sanottu viitanneen voittoon ranskalaisista.

Egyptin mamelukkihallitsijoiden valtakaudella kaupunki kuului Al-Daqahliyyan maakuntaan, jonka keskus oli nykyinen Ushmum al-Rumman. Maakunnan hallinnollinen keskus siirtyi al-Mansuraan Osmanien valtakunnan kaudella Egyptin osmanikuvernööri Hadim Suleiman Pašan päätöksellä vuonna 1527. Sittemmin kaupunki kasvoi etenkin puuvillan tuotannon keskuksena.

## Talous ja liikenne

Al-Mansura on oman alueensa kaupan keskus. Ympäröivällä maaseudulla kasvatetaan esimerkiksi puuvillaa, riisiä ja pellavaa. Kaupungissa on maatalouden tuotantoon liittyvää teollisuutta, kuten puuvillan ja jauhojen valmistusta, sekä tekstiiliteollisuutta. Damiettajoen yli Takhlaan kulkee silta.

## Väestö ja koulutus
Al-Mansuran asukasluku oli vuonna 2006 yhteensä 439&nbsp;348. Vuonna 1970 vastaava lukema oli 218&nbsp;000, ja vuonna 1917 asukkaita oli 49&nbsp;000.

Kaupungissa sijaitsevia korkeamman asteen oppilaitoksia ovat al-Mansuran yliopisto, Al-Azharin yliopiston al-Mansuran haara ja al-Mansuran polytekninen instituutti.

## Lähteet

## Aiheesta muualla
Aktiivihiili

**Aktiivihiili** on puhdasta, hyvin huokoista hiiltä, jonka pinta-ala massa­yksikköä kohti on erityisen suuri. Yhdessä grammassa aktiivihiiltä on aktiivista pintaa yli 500&nbsp;m² (vertailuksi tenniskentän pinta-ala on noin 260&nbsp;m²). Aktiivihiiltä käytetään muun muassa veden suodatukseen, lääkkeenä ja kaasunaamareissa.

Aktiivihiiltä käytetään nykyisin myös esimerkiksi tupakan suodattimissa. Sen ansiosta hengitettävän savun myrkkypitoisuudet (terva ja karsinogeenit) jäävät pienemmiksi, mutta häkä imeytyy siihen huonosti. Aktiivihiiltä käytetään myös ilmansuodatukseen.

Aktiivihiiltä valmistetaan muun muassa puusta, kookospähkinän kuoresta, turpeesta sekä kivi- ja rusko­hiilestä. Sitä voidaan valmistaa myös eläinten kudoksista, jolloin sitä sanotaan eläinhiileksi.

## Lääkkeenä

Aktiivihiilen käyttö lääkehiilenä perustuu myrkyllisten aineiden adsorboitumiseen hiilihiukkasten pintaan. Se adsorboi useimpia lääkeaineita, fenoleja, aromaattisia yhdisteitä, alkaloideja, väriaineita ja bakteerimyrkkyjä. Näin ollen sitä voidaan käyttää useiden myrkytysten ensihoitoon sekä ripulin hoitoon. Sen sijaan esimerkiksi rautaa, etanolia, metanolia ja syanidia vastaan sen teho on huono. Lääkehiili on myrkytöntä, mutta sen joutumista keuhkoihin tulee varoa. Lääkkeen käyttö voi sivuoireena aiheuttaa ummetusta.

## Lähteet

## Aiheesta muualla

*Matti Pulkkinen: Aktiivihiilen aktivointi, regenerointi ja käyttö Opinnäytetyö, Keski-Pohjanmaan ammattikorkeakoulu, kemiantekniikan koulutusohjelma, joulukuu 2010 (pdf)
Janet Evans

**Janet Beth Evans** (s. 28. elokuuta 1971 Placentia, Kalifornia) on yhdysvaltalainen uimari ja olympiavoittaja. Evans hallitsi naisten pitkiä vapaauintimatkoja 1980- ja 1990-lukujen vaihteessa.

Evans aloitti kilpauinnin jo lapsena. Kansainväliseen tietoisuuteen 162-senttinen Evans tuli vuonna 1987. Silloin hän voitti ensimmäiset 45 Yhdysvaltojen mestaruudestaan sekä rikkoi kolme maailmanennätystä: 400 metrin vapaauinnissa 4.05,75 rikkoen Tracy Wickhamin ennätyksen vuodelta 1978, 800 metrin vapaauinnissa 8.17,12 rikkoen myös Wickhamin vuonna 1978 tekemän ennätyksen sekä 1&nbsp;500 metrin vapaauinnissa 16.00,73 parantaen Kim Linehanin vuoden 1979 ennätystä. Evansin vuonna 1988 uitu 1&nbsp;500 metrin vapaauinnin ME oli vanhin maailmanennätys rikkoutuessaan kun Yhdysvaltain Kate Ziegler rikkoi sen lähes kymmenellä sekunnilla 17. kesäkuuta 2007.

Soulin olympialaisissa 1988 Evans voitti 400 ja 800 metrin vapaauinnit ja 400 metrin sekauinnin. Hänestä tuli ensimmäinen nainen sitten vuoden 1968 ja Debbie Meyerin, joka on voittanut kolme henkilökohtaista olympiakultaa samoissa kisoissa. 17-vuotiaana, yhä El Dorado High Schoolin opiskelijana hänestä tuli kansallinen julkisuuden henkilö.

Barcelonan kisoissa 1992 Evans voitti kultaa 800 metrin vapaauinnissa. Hänestä tuli matkan ensimmäisenä kahdesti voittanut naisuimari. Evans oli myös hopealla 400 metrin vapaauinnissa. 1992 kisojen jälkeen hän ei ollut enää entisenlaisessaan kunnossa ja vuoden 1996 Atlantan kisoissa Yhdysvaltojen uintijoukkueen kapteenina toiminut Evans ei enää menestynyt. Hän lopetti uransa Atlantan olympialaisten jälkeen.

MM-tasolla Evans on voittanut kaikkiaan viisi kultaa, yhden hopean ja kaksi pronssia.

Lokakuussa 2010 Evans aloitti uudestaan uintiharjoittelun ja uintikisoihin hän osallistui ensimmäisen kerran kesäkuussa 2011. Edellisen kerran hän oli kilpaillut Atlantan olympialaisissa 1996. Evans tavoitteli pääsyä Lontoon olympialaisiin 2012.

Evans on työskennellyt vuodesta 2020 lähtien vuoden 2028 kesäolympialaisten järjestelytoimikunnan johtavana urheilupäällikönä.

## Lähteet

## Aiheesta muualla
* 
* Janet Evans – International Swimming Hall of Fame
Rechelle Hawkes

**Rechelle Hawkes** (s. 20. toukokuuta 1967 Albany) on australialainen maahockeypelaaja ja ensimmäinen lajin naispelaaja, joka on voittanut kolme olympiamitalia. Hawkes voitti olympiakultaa Australian joukkueessa vuosina 1988, 1996 ja 2000 (vuonna 1992 Australia oli viides). Hawkes edusti Australiaa 279 maaottelussa ja päätti urheilu-uransa 33-vuotiaana vuoden 2000 Sydneyn olympialaisiin.

## Aiheesta muualla
* 
* Hawkes Hockey Australian sivuilla
Pirkko Korkee

**Pirkko Maria Helena Korkee** (o.s. *Leveelahti*, 25. maaliskuuta 1927 Virrat – 12. huhtikuuta 2024) oli suomalainen maastohiihtäjä. Hän edusti Virtain Urheilijoita ja vuodesta 1956 Valkeakosken Hakaa. Lahden MM-kilpailuissa 1958 hän hiihti Suomen naisten viestijoukkueessa toisen osuuden ja saavutti hopeaa. Lahden 10 kilometrillä hän sijoittui 13:nneksi.

Korkee voitti ainoan Suomen-mestaruutensa 10 kilometrillä vuonna 1955. Hopeaa hän sai vuonna 1957, kolmesti henkilökohtaisesti pronssia (1956, 1958 ja 1959) ja kahdesti viestissä. Vuonna 1954 hän voitti Tatran kisoissa sekä viiden että kymmenen kilometrin kilpailut. Ounasvaaralla hän sijoittui toiseksi vuonna 1958, Salpausselällä kolmanneksi vuonna 1960 ja Holmenkollenilla viidenneksi vuonna 1956. Garmisch-Partenkirchenissä hän oli parhaimmillaan kolmas ja Sveitsissä toinen.

Maastojuoksun SM-kilpailuissa Korkee sijoittui parhaimmillaan seitsemänneksi. Aktiiviurheilun lisäksi hän valmensi Hämeen piirin nuoria hiihtäjiä. Korkee saavutti vuonna 1959 suurmestariluokan. Hämeen piirin parhaaksi hiihtäjäksi hänet valittiin vuosina 1958 ja 1959 ja parhaaksi naisurheilijaksi vuonna 1959. Korkee oli ammatiltaan sienilajittelija ja hänen asuinkuntansa oli Valkeakoski.

## Saavutuksia

* MM-hopeaa viestissä Lahdessa 1958
* SM-kultaa naisten 10 km:n hiihdossa 1955

## Lähteet
Seitsemäs ristiretki

**Seitsemäs ristiretki** 1248–1254 oli Ranskan kuningas Ludvig IX:n järjestämä ristiretki Egyptiin. Egyptin silloinen sulttaani As-Salih Ayyub kuoli vuonna 1249, kesken ristiretkeläisten piirityksen. Siitä huolimatta retki epäonnistui pahoin: egyptiläiset löivät ranskalaiset Al Mansurahissa, ja Ludvig itse päätyi egyptiläisten vangiksi Damiettaan, mistä hänet vapautettiin suuria lunnaita vastaan. Sen jälkeen Ludvig piileskeli ristiretkeläishovissaan Akkon kaupungissa. Sota ei aiheuttanut rajamuutoksia.

## Lähteet

## Aiheesta muualla
Taina Itkonen

**Taina Itkonen** (o.s. **Impiö**, s. 10. huhtikuuta 1956 Ranua) on suomalainen kilpahiihtäjä.

Itkonen, joka hiihtouransa aikana oli nimeltään Impiö, edusti aktiiviurallaan Ranuan Peuraa. Ammatiltaan hän on liikunnanopettaja.

Itkonen sijoittui Innsbruckin olympialaisissa 1976 viidellä kilometrillä 19:nneksi. Lahden MM-kilpailuissa 1978 hän voitti kultaa viestissä sekä oli 10 kilometrillä viides, viidellä kilometrillä yhdeksäs ja 20 kilometrillä kolmastoista. Hän tuli viestin avausosuudelta vaihtoon ensimmäisenä kahdeksan sekuntia Itä-Saksaa ja 28 sekuntia Neuvostoliittoa edellä. Hänet valittiin myös vuoden 1980 Lake Placidin olympialaisiin mutta hän joutui sairastumisen vuoksi jäämään sieltä pois.

Suomen-mestaruuskilpailuissa Itkonen saavutti hopeaa 20 kilometrillä 1977 ja viestissä 1979 sekä pronssia viidellä kilometrillä 1978 ja 1979 ja 20 kilometrillä 1979.

## Saavutuksia

* MM-kultaa Lahti 1978 (viesti)
* Nuorten EM-kultaa Lieto 1975 (3 × 5 km viesti)
* Nuorten EM-pronssia Autrans 1974 (5 km hiihto)

## Tunnustuksia
*Pro Urheilu -palkinto 2009

## Lähteet
Häädetkeitaan luonnonpuisto

**Häädetkeitaan luonnonpuisto** on Parkanon ja Karvian kunnissa Pirkanmaan ja Satakunnan rajalla sijaitseva luonnonpuisto. Puisto on perustettu vuonna 1956 ja sen pinta-ala on 560 hehtaaria. Sen keskeisin osa kuulu Pohjois-Satakunnan kilpikeidassoihin. Puistossa liikkuminen on luvanvaraista. Puisto rajautuu etelässä Häädetjärveen, jonka korkeus merenpinnasta on 149 metriä. Järven laskuoja Samminluoma yhtyy Kovesjokeen, joka laskee Kyrösjärveen sen luoteeseen pistävään Kovelahteen. Luonnonpuistoa ollaan laajentamassa 1500 hehtaarilla. Silloin puistoon kuuluisivat vielä muun muassa Vehkuri ja Keidaslammi.

Luonnonpuistoon kuuluva alue kattaa osan Häädetkeitaasta, joka on keidas- ja rämesoiden sekä luonnonmetsien kokonaisuus. Keitaalla pesii runsaasti eri lintulajeja. Noin puolet luonnonpuiston pinta-alasta on nevaa, noin 40 prosenttia rämettä ja loput lampia sekä kangasmetsäsaarekkeita. Puusto on miltei yksinomaan kitukasvuista mäntyä. Kahlaajalinnuista alueella viihtyvät muiden muassa kurki, kuovi ja liro, muista linnuista pensastasku, niittykirvinen ja västäräkki. 

## Lähteet
Ahdin

**Ahdin** on laite, jolla puristetaan ilmaa polttomoottorin palotiloihin, mäntämoottorissa sylintereihin. Ahdin on siis eräänlainen kompressori. Ahtimella saadaan moottoriin enemmän happea, joten polttoainetta voidaan polttaa enemmän ja moottorin teho kasvaa. Ahdin voi olla joko mekaaninen ahdin, joka saa voimansa kampiakselilta tai pakokaasun jäännöspaineesta voimansa saava turboahdin tai paineaaltoahdin. Joissain tapauksissa ahtimeksi luokitellaan myös ns. resonanssiahdin, jossa imuilman paineenvaihtelu käytetään hyväksi. Mekaanisessa ahtimessa hyötysuhde on paljon pienempi kuin hukkaan menevästä pakokaasun energiasta käyttövoimansa saavalla turboahtimella. Mekaanisessa ahtimessa kuten myös paineaaltoahtimessa on kuitenkin se etu, että niin sanottua "turboviivettä", eli sitä milloin turbo lähtee mukaan ja alkaa ahtaa ilmaa, ei ole. Useimmiten mekaaninen ahdin on toteutettu niin että sen poiskytkeminen on mahdollista, kuten esimerkiksi joissain autonmoottoreissa.
Kim Soo-nyung

**Kim Soo-nyung** (hangul: 김수녕, hanja: 金秀寧 *Gim Su-nyeong*, s. 5. huhtikuuta 1971) on eteläkorealainen jousiampuja ja nelinkertainen olympiavoittaja. Hän edusti maataan olympialaisissa 1988, 1992 ja 2000. 1992 kisojen jälkeen Kim lopetti urheilun, meni naimisiin ja kasvatti kaksi lasta, mutta palasi lajin pariin vuonna 2000. Kaikkiaan Kim voitti olympialaisissa neljä kultaa, yhden hopean ja pronssin.

## Aiheesta muualla
* Kim olympic.org:ssa
Veles

**Veles** (, ) on kaupunki Pohjois-Makedonian keskiosassa. Kaupungissa on 57&nbsp;616 asukasta (vuonna 2010), ja se on Velesin kunnan keskuspaikka. Se tunnettiin Jugoslavian aikana nimellä ”Titov Veles” Josip Broz Titon mukaan, mutta Makedonian tasavallan eli nykyisen Pohjois-Makedonian itsenäistyttyä nimen etuosa pudotettiin pois. Kaupunki sijaitsee vuorten keskellä Vardarjoen varrella ja on yksi Pohjois-Makedonian viehättävimmistä myös vanhan arkkitehtuurinsa ansiosta. Tärkeimpiä nähtävyyksiä ovat 1300-luvun pyhän Nikolan ja Dimitrijan kirkot, Musta ja Valkoinen moskeija sekä kaupungin kellotorni. Yksi Pohjois-Makedonian tärkeimmistä runoilijoista, Kočo Racin, on syntynyt kaupungissa. 

## Lähteet

 

## Aiheesta muualla

* Kaupungin kotisivu
Agentti

**Agentti**-sanalla on erilaisia merkityksiä.

* Filosofisessa merkityksessä agentti on *toimija* tai *toteuttaja*. Etiikassa sanotaan, että henkilö on moraalinen agentti (siveellinen toimija), jos hän tietoisesti toteuttaa moraalia omassa elämässään.

* Yleiskielessä agentti tarkoittaa asiamiestä, henkilöä, joka toimii toimeksiantajansa eli päämiehensä lukuun.

* Hallintotieteessä muutosagentilla tarkoitetaan henkilöä, joka suostuu ottamaan henkilökohtaista riskiä edistääkseen muutoksen liikkeelle lähtemistä olosuhteissa, mitkä ovat jo olleet kypsiä muutoksen aikaansaamiselle.

* Kielitieteessä agentilla tarkoitetaan semanttista roolia, joka ilmaisee lauseen tekijän.

* Viihdekirjallisuudessa salaisella agentilla tarkoitetaan usein salaista tiedustelijaa, jolla voi olla myös tuhoamistehtävä, jolloin puhutaan sabotööristä.

* Liiketaloustieteessä agentti on toimeksiantajan päämiehen kaupallinen edustaja, joka palkkiosta toimii tämän laskuun. Agentuuri tarkoittaa edustusta tai asioimistoimistoa. Yrityksiä, joilla on päämiesten edustuksia, kutsutaan agentuureiksi. Agentuureja ovat esimerkiksi monet kauppahuoneet.
A Real Live One

**A Real Live One** on brittiläisen metallimusiikkia esittävän Iron Maidenin livealbumi vuodelta 1993.

Albumi on nauhoitettu yhtyeen *[[Fear of the Dark]]*-studioalbumia seuranneen *[[Fear of the Dark Tour]]*-maailmankiertueen aikana kiertueen Euroopan-osion konserteissa. *Fear of the Dark Tour* poikkesi myös Suomeen 27. elokuuta vuonna 1992, jolloin yhtye konsertoi Helsingissä. Myös Suomen-konsertti nauhoitettiin, ja *A Real Live Onelle* nauhoitetusta materiaalista päätyivät kappaleet "Bring Your Daughter... to the Slaughter", "The Clairvoyant" ja "Fear of the Dark", joka julkaistiin myös singlenä.

Vuonna 1998 *A Real Live One* ja yhtyeen seuraava livealbumi *[[A Real Dead One]]* liitettiin yhdeksi kahden CD-levyn painokseksi ja se julkaistiin uudelleen nimellä *[[A Real Live Dead One]]*. Alkuperäisten albumien ohella levy sisälsi myös "Fear of the Darkin" konsertissa nauhoitetun videon vuodelta 1993.

*A Real Live Onen* kappalemateriaali koostuu alun perin vuosina 1988-1992 yhtyeen levyttämästä materiaalista, kun *A Real Dead One* sisältää kappaleita vuosilta 1980-1984.

## Kappalelista

## Kokoonpano
*Bruce Dickinson - laulu
*Steve Harris - bassokitara
*Dave Murray - soolo- ja rytmikitara
*Janick Gers - soolo- ja rytmikitara
*Nicko McBrain - rummut

## Aiheesta muualla
* 
*
A Real Dead One

**A Real Dead One** on Iron Maidenin vuonna 1993 julkaistu konserttitallenne. Albumi on taltioitu yhtyeen vuoden 1992 *[[Fear of the Dark (albumi)|Fear of the Dark]]*-studioalbumia seuranneilta *[[Fear of the Dark Tour]]*- ja *[[A Real Live Tour]]*-kiertueilta aikavälillä 25. elokuuta 1992-4. kesäkuuta 1993. Albumi sisältää yhtyeen tuotantoa aina sen alkuvuosien sävellyksistä vuoden 1984 *[[Powerslave]]*-studioalbumin materiaaliin, kun taas aiempi livealbumi *[[A Real Live One]]* sisältää materiaalia, joka on julkaistu *Powerslaven* jälkeen. Albumin toinen raita, "The Trooper" on nauhoitettu Suomessa, vuonna 1992 Helsingin jäähallissa järjestetyssä konsertissa.

Vuonna 1998 *A Real Live One* ja *A Real Dead One* niputettiin yhdeksi kahden CD-levyn painokseksi, ja se julkaistiin uudelleenmasteroituna versiona yhtyeen muun tuotannon ohella nimellä *[[A Real Live Dead One]]*.

## Kappalelista
# The Number of the Beast
#**Nauhoitettu Valby Hallessa, Kööpenhamina, Tanska, 25. elokuuta 1992* 
# The Trooper
#**Nauhoitettu [[Helsingin jäähalli|Helsingin jäähallissa]], Helsinki, Suomi, 27. elokuuta 1992*
# Prowler
#**Nauhoitettu Palaghiaccossa, Rooma, Italia, 30. huhtikuuta, 1993*
# Transylvania
#**Nauhoitettu Grugahallissa, Essen, Saksa, 17. huhtikuuta 1993*
# Remember Tomorrow (Paul Di'Anno, Harris)
#**Nauhoitettu Grugahallissa, Essen, Saksa, 17. huhtikuuta, 1993*
# Where Eagles Dare
#**Nauhoitettu Rijnhalissa, Arnhem, Alankomaat, 9. huhtikuuta, 1993*
# Sanctuary (Di'Anno, Dave Murray, Harris)
#**Nauhoitettu Neuchâtelissa, Lausanne, Sveitsi, 27. toukokuuta 1993*
# Running Free (Di'Anno, Harris)
#**Nauhoitettu Neuchâtelissa, Lausanne, Sveitsi, 27. toukokuuta 1993* 
# Run to the Hills
#**Nauhoitettu Vítkovice Sports Hallissa, Ostrava, Tšekki, 5. huhtikuuta 1993*
# 2 Minutes to Midnight (Bruce Dickinson, Adrian Smith)
#**Nauhoitettu L'Élysée Montmartressa, Pariisi, Ranska, 10. huhtikuuta 1993*
# Iron Maiden
#**Nauhoitettu [[Helsingin jäähalli|Helsingin jäähallissa]], Helsinki, Suomi, 27. elokuuta 1992*
# Hallowed Be Thy Name
#**Nauhoitettu Olympia-areenalla, Moskova, Venäjä, 4. kesäkuuta 1993*

## Kokoonpano

* Steve Harris: Basso
* Dave Murray: Kitara
* Bruce Dickinson: Laulu
* Nicko McBrain: Rummut
* Janick Gers: Kitara

## Lähteet

## Aiheesta muualla
* 
*
Glory Alozie

**Glory Alozie Oluchi** (s. 30. joulukuuta 1977 Amator, Nigeria) on nykyään Espanjaa edustava pika-aitajuoksija. 

Aiemmin Alozie edusti synnyinmaataan Nigeriaa ja voitti vuonna 1996 nuorten MM-hopeaa. Afrikan-mestaruuden hän voitti vuosina 1996, 1998 ja 2000. Hän pitää yhä hallussaan sadan metrin aitajuoksun Afrikan ennätystä. Aloziesta tuli Espanjan kansalainen 7. heinäkuuta 2001. Espanjaa edustaessaan hän on voittanut Euroopan-mestaruuden ulkoradoilla ja kaksi MM-hopeaa sisäratojen MM-kilpailuissa. Vuonna 2002 Alozie voitti Euroopan-mestaruuden Wienin EM-hallikilpailuissa, mutta menetti voittonsa myöhemmin, koska hän ei ollut saanut Nigerian yleisurheiluliitolta kirjallista lupaa kilpailla Espanjan joukkueessa.

## Arvokisamitalit
*1996 Afrikan mestaruuskilpailut: kultaa (100 m aidat)
*1998 Afrikan mestaruuskilpailut: kultaa (100 m aidat)
*2000 Afrikan mestaruuskilpailut: kultaa (100 m aidat)
*1999 MM-hallikilpailut: hopeaa (60 m aidat)
*1999 MM-kilpailut: hopeaa (100 m aidat)
*Kesäolympialaiset 2000: hopeaa (100 m aidat)
*2002 EM-kilpailut: kultaa (100 m aidat)
*2003 MM-hallikilpailut: hopeaa (60 m aidat)
*2006 MM-hallikilpailut: hopeaa (60 m aidat)

## Lähteet
* 
* 

### Viitteet
Tbilisin Dynamo

**Tbilisin Dynamo** eli **FK Dinamo Tbilisi** () on perinteikäs jalkapalloseura Georgian pääkaupungista Tbilisistä. 

Neuvostoliiton aikana Tbilisin Dynamo oli yksi maan parhaista seuroista. Georgian itsenäistymisen jälkeen se on voittanut maan mestaruuden lähes joka vuosi. Joukkue on saavuttanut menestystä myös kansainvälisissä seurajoukkuekilpailussa, suurimpana saavutuksena Cup-voittajien Cupin voitto vuonna 1981.   

## Saavutuksia
* Neuvostoliiton mestaruus: 1964, 1978
* Neuvostoliiton Cupin voitto: 1976, 1979
* Georgian liigan mestaruus: 1990, 1991, 1992, 1993, 1994, 1995, 1996, 1997, 1998, 1999, 2003, 2005, 2008, 2013, 2014, 2016, 2019, 2020, 2022
* Georgian Cup-mestaruus: 1992, 1993, 1994, 1995, 1996, 1997, 2003, 2004, 2009, 2013, 2014, 2015, 2016
* Cup-voittajien Cupin voitto: 1981

## Aiheesta muualla
* Virallinen sivu
Stanislav Hurenko

**Stanislav Ivanovytš Hurenko** (; 1. toukokuuta 1936 Ilovaisk – 14. huhtikuuta 2013) oli Ukrainan kommunistisen puolueen keskuskomitean viimeinen ensimmäinen sihteeri kesäkuusta 1990 puolueen lakkauttamiseen 30. elokuuta 1991 saakka.
Itsenäistyneessä Ukrainassa Hurenko toimi Verh'ovna Radassa kansanedustajana vuoteen 2006. 

Hurenkon tytär Ksenja Stanislavna Bornitšjuk toimi 1980-luvun lopulla ja 1990-luvun alkupuolella Kiovan valtionyliopistossa venäjän kielen opettajana ulkomaalaisille ylioppilaille, myös Suomen opetusministeriön Neuvostoliitto-instituutin valtiollisen tieteellis-teknis-taloudellisen yhteistyösopimuksen perusteella lähettämille.

## Lähteet

## Aiheesta muualla
*Stanislav Hurenko
Volodymyr Štšerbytskyi

**Volodymyr Vasylovytš Štšerbytskyi** (; ; 17. helmikuuta 1918 – 16. helmikuuta 1990) oli ukrainalainen ja neuvostoliittolainen poliitikko, joka toimi Ukrainan kommunistisen puolueen keskuskomitean ensimmäisenä sihteerinä eli Ukrainan neuvostotasavallan puoluejohtajana vuosina 1972–1989.

Štšerbytskyi kuului Neuvostoliiton vaikutusvaltaisimpiin henkilöihin ja oli politbyroon jäsen vuodesta 1971. Hän oli Leonid Brežnevin läheinen liittolainen. Hänen ajalleen oli ominaista Ukrainan voimakas venäläistäminen ja toisinajattelun tukahduttaminen. Toisaalta hän pyrki edistämään Ukrainan etuja suhteessa Neuvostoliittoon. Hän oli Mihail Gorbatšovin innokas tukija mutta toisaalta vastusti demokraattisia uudistuksia. Hän oli myös vastuussa Tšernobylin ydinvoimalaonnettomuuden laajuuden salaamisesta ja siitä, että Kiovassa järjestettiin vappukulkue vain viisi päivää onnettomuuden jälkeen, kun ydinsäteily vaikutus oli vielä voimakas.
Petro Šelest

**Petro Juh’ymovytš Šelest** (, ; 14. helmikuuta (J: 1. helmikuuta) 1908 – 22. tammikuuta 1996) oli ukrainalainen ja neuvostoliittolainen poliitikko, joka toimi Ukrainan kommunistisen puolueen keskuskomitean ensimmäisenä sihteerinä eli Ukrainan neuvostotasavallan puoluejohtajana vuosina 1963–1972.

Šelest tunnettiin Ukrainan taloudellisten etujen ja kulttuurin ajajana, kunnes hänet erotettiin virastaan syytettynä pehmeästä suhtautumisesta nationalismiin.

## Lähteet
Oleksi Kyrytšenko

**Oleksi Ilarionovytš Kyrytšenko** (, ; 12. helmikuuta 1908 Tšornobajivka, Hersonin kuvernementti, Venäjän keisarikunta (nyk. H’ersonin alue, Ukraina) – 8. joulukuuta 1975 Moskova) toimi Ukrainan kommunistisen puolueen keskuskomitean ensimmäisenä sihteerinä (Ukrainan sosialistisen neuvostotasavallan puoluejohtajana) 1951–1957.

## Lähteet
Jaroslav Rybakov

**Jaroslav Vladimirovitš Rybakov** (, s. 22. marraskuuta 1980 Mogiljov, Valko-Venäjän SNT, Neuvostoliitto) on venäläinen aktiiviuransa lopettanut korkeushyppääjä, olympiamitalisti, maailman- ja Euroopan mestari.

Rybakov nousi korkeushypyn kansainväliselle huipulle saavuttamalla hopeamitalin Edmontonin MM-kilpailuissa 2001. Hän jakoi tuon sijoituksen maanmiehensä Vjatšeslav Voroninin kanssa. Seuraavana vuonna Rybakov sai pronssia Wienin EM-hallikisoissa ja voitti ulkoratojen Euroopan mestaruuden Münchenissä. Vuonna 2003 hän sai hopeaa Birminghamin MM-hallikisoissa, mutta ulkoratojen MM-kisoissa Pariisissa hän jäi yhdeksänneksi. Vuonna 2004 hän uusi sisäratojen MM-hopeansa Budapestin kisoissa. Ateenan olympialaisissa hän sijoittui kuudenneksi.

Vuonna 2005 Rybakov saavutti hopeaa sekä Madridin EM-hallikisoissa ennätyskorkeuttaan 238&nbsp;cm sivuten että Helsingin MM-kisoissa. Moskovan MM-hallikisoissa 2006 hän voitti maailmanmestaruuden tuloksella 237&nbsp;cm, mutta jäi kesällä Göteborgin EM-kisoissa viidenneksi. Osakan MM-kilpailuissa 2007 Rybakov hyppäsi ulkoratojen ennätyksensä 235&nbsp;cm ja saavutti hopeaa samalla tuloksella kuin voittaja Donald Thomas. Maaliskuussa 2008 hän sai hopeaa Valencian MM-hallikisoissa.

Olympiapronssia Rybakov hyppäsi Pekingissä 2008 tuloksella 234&nbsp;cm. Hän sai saman tuloksen kuin hopealle yltänyt Germaine Mason, mutta Rybakov jäi pronssille useamman pudotuksen takia. Berliinin MM-kisoissa 2009 Rybakov voitti ulkoratojen maailmanmestaruuden tuloksella 232&nbsp;cm. Dohan sisäratojen MM-kilpailuissa 2010 hän voitti hopeaa.

Vuodesta 2010 lähtien Rybakov kärsi kolme kautta loukkaantumisista. Hän lopetti kilpauransa virallisesti marraskuussa 2013.

Rybakovin ennätys hallissa on 238&nbsp;cm ja ulkoradoilla 235&nbsp;cm. Hän on 198 senttimetriä pitkä ja painaa 84 kilogrammaa.

## Lähteet
* Yaroslav Rybakov Bio, Stats and Results  Olympics at Sports-Reference.com 

### Viitteet

## Aiheesta muualla
*
Ympäristövahinko

**Ympäristövahingolla** tarkoitetaan yleensä ihmisten suoria toimia tai niistä aiheutuneita onnettomuuksia, joista on haittaa muulle maan eliökehälle. Vahingot voivat aiheutua veden, ilman tai maaperän pilaantumisesta, mutta myös esimerkiksi melusta, tärinästä, säteilystä, valosta, lämmöstä tai hajusta. Kyse on ympäristövahingosta, jos maaperään, veteen, viemäriin tai ilmaan on päässyt tai saattaa päästä joko räjähdysallttiita tai muita vaarallisia aineita. Sellaisia tapahtumia voivat olla esimerkiksi öljyvuodot, tehdaspalot ja kemikaalionnettomuudet. Vahingon torjunnan aloittajana toimii aina ensisijaisesti paikalliset pelastusviranomaiset. Ympäristövahinkoa vakavampi on ympäristötuho. 

## Lähteet

## Aiheesta muualla
* Finlex: Laki ympäristövahinkojen korvaamisesta
* Ympäristöriskit ja -vahingot
* MTK: Ympäristövahinko
Bill Koch

**Bill Koch** (s. 7. kesäkuuta 1955) on yhdysvaltalainen entinen maastohiihtäjä. Hän oli ensimmäisiä hiihtäjiä, jotka käyttivät virallisissa kisoissa luistelutyyliä. 

Koch harrasti ensin yhdistettyä, mutta sittemmin ryhtyi keskittymään täysipainoisesti hiihtoon. 1974 hän sijoittui kolmanneksi nuorten EM-kisoissa ja saavutti ensimmäisenä amerikkalaisena maastohiihdon arvokisamitalin hiihdettyään hopealle 1976 Innsbruckin olympialaisten 30 kilometrin kilpailussa. Koch voitti kaudella 1981–1982 kautta aikain ensimmäisen virallisen maastohiihdon maailmancupin kokonaiskilpailun. 1982 Oslon MM-kisoissa hän oli 30 kilometrillä pronssilla.

Koch kantoi Yhdysvaltain lippua vuoden 1992 talviolympialaisissa Albertvillessä. Hän oli aina vuoteen 2018 ja Kikkan Randallin ja Jessica Digginsin naisten parisprintin olympiakultaan asti Yhdysvaltain ainoa olympiamitalisti maastohiihdossa.

## Lähteet
Jevhenija Bosch

**Jevhenija Bohdanivna Bosch** (, , alkuaan Jevhenija Hotlibivna Maisch, ; 3. syyskuuta (J: 22. elokuuta) 1879 Ajigiolin kylässä lähellä Otšakivia, Hersonin kuvernementti, Venäjän keisarikunta – 5. tammikuuta 1925 Moskova) oli bolševikkeja edustanut poliitikko. Hänestä tuli Ukrainan sosialistisen neuvostotasavallan ensimmäinen kansankomissaarien neuvoston puheenjohtaja. Hän toimi Ukrainan bolševikkihallituksen väliaikaisena johtajana 17. joulukuuta 1917 – 9. maaliskuuta 1918. 

Bosch oli syntyperältään juutalainen. Hänen puolisonsa oli tunnettu bolševikkijohtaja Georgi Pjatakov. 

Poliittisen uransa Bosch aloitti vuonna 1890 kiinnostuttuaan sosiaalidemokraattisesta puolueesta. Hänestä tuli Venäjän sosiaalidemokraattisen työväenpuolueen Kiovan-komitean johtaja 1911. Vuonna 1912 hänet vangittiin, häneltä otettiin kansalaisoikeudet ja hänet karkotettiin eliniäksi Siperiaan.

Vallankumouksen 1917 jälkeen hänestä tuli Venäjän sosiaalidemokraattisen työväenpuolueen (bolševikkien) aluekomitean sihteeri Ukrainaan. Ukrainan itsenäistymisprosessi alkoi joulukuussa 1917, kun Saksa ja Neuvosto-Venäjä solmivat aselevon Brest-Litovskin rauhanneuvotteluissa. Bolševikit pyrkivät vastustamaan Ukrainan kansallisten sosiaalidemokraattien itsenäisyyspyrkimyksiä ja kilpailevaa Ukrainan kansantasavaltaa sekä muodostamaan entisestä Venäjän keisarikunnasta neuvostovaltaan perustuvan liittovaltion. Boschin johtajakaudella Ukrainassa valtaa piti käytännössä Ukrainan kansantasavallan hallitus, joka teki rauhan saksalaisten kanssa jo ennen Brest-Litovskin rauhansopimusta, minkä vuoksi Saksa tunnusti Ukrainan kansantasavallan. Tämän vuoksi myös Ukrainan neuvostovalta joutui julistautumaan itsenäiseksi kilpaillakseen suosiosta ukrainalaismielisten sosiaalidemokraattien kanssa. Bosch erosi tehtävästään 1918 vastalauseeksi sille, että Brest-Litovskin rauha teki Ukrainasta Saksan alamaisen.

Sittemmin Bosch palveli neuvostohallitusta monissa tehtävissä Ukrainan ulkopuolella. Tuskallisen sairauden murtamana hän teki itsemurhan vuonna 1925.

## Lähteet

## Aiheesta muualla
* Jevhenija Boschin esittely Ukrainan hallituksen sivustolla 
* Jevhenija Boschin esittely Ukrainan hallituksen sivustolla
PFK Levski Sofia

**PFK Levski Sofia** on perinteikäs ja menestyksekäs jalkapalloseura Bulgarian Sofiasta.

Seuran perusti vuonna 1911 joukko opiskelijoita. Virallisesti seura rekisteröitiin 24. toukokuuta 1914. Joukkueen nimi tulee Vasil Levskiltä. Vuonna 1920 järjestettiin Sofian kaupungin seurojen mestaruuskilpailu ja vuonna 1924 kansallinen mestaruuskilpailu, missä Levski edusti Sofiaa. Noista ajoista lähtien Levski on pelannut maan korkeimmalla sarjatasolla.

Kommunistihallinnon aikoihin Levskistä tuli ihmisten keskuudessa erittäin suosittu kansan joukkue. Vuosina 1950–1957 seura tunnettiin virallisesti nimellä "Dinamo", vuosina 1965–1985 "Levski-Spartak" ja vuosina 1985–1989 nimellä "Vitoša" ennen palautumista nykyisen vanhan nimen käyttöön. Kannattajien suussa seura on aina pysynyt Levskinä.

## Saavutuksia
* 26 Bulgarian mestaruutta: 1933, 1937, 1942, 1946, 1947,1949,1950, 1953, 1965, 1968, 1970, 1974, 1977, 1979, 1984, 1985, 1988, 1993, 1994, 1995, 2000, 2001, 2002, 2006, 2007, 2009

* 26 Bulgarian Cupin voittoa: 1942, 1946, 1947, 1949, 1950, 1956, 1957, 1959, 1967, 1970, 1971, 1976, 1977, 1979, 1982, 1984, 1986, 1991, 1992, 1994, 1998, 2000, 2002, 2003, 2005, 2007

### Eurocup-ottelut
Joukkue on edennyt neljästi välieriin eurocup-kilpailuissa:

*Cup-voittajien Cup 1969-1970:
**ÍBV Vestmannaeyjar (Islanti) 4-0/4-0
**FC St. Gallen (Sveitsi) 4-0/0-0
**Górnik Zabrze (Puola) 3-2/1-2

*UEFA Cup 1975-1976:
**Eskisehirspor (Turkki) 3-0/4-0
**Duisburg (Saksan liittotasavalta) 2-3/2-1
**Ajax (Alankomaat) 1-2/2-1 (5-3 rl.)
**Barcelona (Espanja) 0-4/5-4

*Cup-voittajien Cup 1976-1977:
**Reipas Lahti (Suomi) 12-2/7-1
**Boavista (Portugali) 1-3/2-0
**Atlético de Madrid (Espanja) 2-1/0-2

*Cup-voittajien Cup 1986-1987:
**BK 1903 Kööpenhamina (Tanska) 0-1/2-0
**Velez Mostar (Jugoslavia) 2-0/3-4
**Real Zaragoza (Espanja) 0-2/0-2

## Aiheesta muualla

*Virallinen sivu
*PFC '''Levski.eu''' - Unofficial website 
*LevskiFC.com
Boulgou

**Boulgou** on yksi Burkina Fason provinsseista. Se sijaitsee maan eteläosassa Centre-Estin hallintoalueella. Boulgoun pääkaupunki on Tenkodogo. Vuoden 2006 väestönlaskennan mukaan provinssin asukasluku oli 542&nbsp;286.

## Departementit
*Bagré
*Bané
*Béguédo
*Bissiga
*Bittou
*Boussouma
*Garango
*Komtoèga
*Niaogho
*Tenkodogo
*Zabré
*Zoaga
*Zonsé

## Lähteet

## Aiheesta muualla
Gnagna

**Gnagna** on yksi Burkina Fason 45 provinssista. Se sijaitsee itäisessä Burkina Fasossa Estin hallintoalueella ja sen pääkaupunki on Bogandé. Vuoden 2006 väestönlaskennassa Gnagnan asukasluku oli 407 739.

## Lähteet

## Aiheesta muualla
Teraina

**Teraina** eli **Washington Island** on koralliatolli Tyynellämerellä. Se on osa Kiribatille kuuluvia Linesaaria. Atollin pinta-ala on 14 neliökilometriä ja asukasluku oli noin 1&nbsp;700 vuonna 2015. Atollin löysi ensimmäisenä yhdysvaltalainen Edmund Fanning 12. kesäkuuta 1798. Hän nimesi sen George Washingtonin mukaan Washington Islandiksi. Teraina-nimityksen käyttö on yleistynyt Kiribatin itsenäisyyden aikana. Atollin tärkein vientituote on kopra.

## Lähteet
Gourma

**Gourma** on yksi Burkina Fason provinsseista. Se sijaitsee itäisessä Burkina Fasossa Estin hallintoalueella ja sen pääkaupunki on Fada N’Gourma. Vuoden 2006 väestönlaskennassa provinssin väkiluku oli 304 169.

## Departementit
*Diabo
*Diapangou
*Fada N’Gourma
*Matiacoali
*Tibga
*Yamba

## Lähteet

## Aiheesta muualla
Houet

**Houet** on provinssi  Burkina Fason lounaisosassa Hauts-Bassinsin hallintoalueella. Sen pääkaupunki on Bobo Dioulasso. Vuoden 2006 väestönlaskennassa provinssin väkiluku oli 902 662.

## Departementit
*Bama
*Bobo Dioulasso
*Dandé
*Faramana
*Fo
*Karangasso-Sambla
*Karangasso-Vigué
*Koundougou
*Léna
*Padéma
*Péni
*Satiri
*Toussiana

## Lähteet

## Aiheesta muualla
Ioba

**Ioba** on provinssi Burkina Fason lounaisosassa. Provinssin pääkaupunki on Dano, jossa on hieman yli 43 829 asukasta.. Koko provinssissa asukkaita oli vuoden 2006 väestönlaskennassa 197 186.

## Departementit
*Dano
*Dissin
*Guéguéré
*Koper
*Niego
*Oronkua
*Ouessa
*Zambo

## Lähteet

## Aiheesta muualla
Kénédougou

**Kénédougou** on yksi Burkina Fason 45 provinssista. Se sijaitsee läntisessä Burkina Fasossa, Hauts-Bassinsin alueella. Kénédougoun pääkaupunki on Orodara. Vuoden 2006 väestönlaskennassa provinssin väkiluku oli 283 463.

## Departementit
*Banzon
*Djigouéra
*Kangala
*Kayan
*Koloko
*Kourinion
*Kourouma
*Morolaba
*N’dorola
*Orodara
*Samoghohiri
*Samorogouan
*Sindo

## Lähteet

## Aiheesta muualla
Comoé

**Comoé** on yksi Burkina Fason provinsseista. Se sijaitsee maan lounaisosassa Cascadesin alueella. Comoén pääkaupunki on Banfora (106 815 asukasta). Vuoden 2006 väestönlaskennan mukaan provinssissa asuu 400 534 asukasta.

## Comoén departementit
* Banfora
* Bérégadougou
* Mangodara
* Moussodougou
* Niangoloko
* Ouo
* Sidéradougou
* Soubakaniédougou
* Tiéfora

## Lähteet

## Aiheesta muualla
Bohuslav Šťastný

**Bohuslav Šťastný** (s. 23. huhtikuuta 1949 Chotěboř, Tšekkoslovakia) on tšekkiläinen jääkiekkoilija, joka pelasi vasempana laitahyökkääjänä. Hän pelasi 188 maaottelua tehden 73 maalia Tšekkoslovakian maajoukkueessa. Šťastný pelasi Tšekkoslovakian mestaruussarjassa 504 liigaottelua tehden 241 maalia. Hän pelasi yhdessä seuratoveriensa Jiří Novákin ja Vladimír Martinecin kanssa samassa ketjussa myös maajoukkueessa. Tšekkoslovakian voittaessa Prahassa 1972 maailmanmestaruuden ensi kertaa 23 vuoteen Šťastnýn ja Martinecin kanssa samassa ketjussa pelasi Richard Farda.

## Seuraura

* PS Pardubice 1964–1967
* Tesla Pardubice 1967–1981
* Esv Kaufberen 1981–1985

## Saavutukset

* jääkiekon olympiahopea 1976
* jääkiekon olympiapronssi 1972
* kuudet jääkiekon maailmanmestaruuskisat 1971–1976
* kaksi jääkiekon maailmanmestaruutta 1972, 1976
* Kanada-cupin hopea 1976
* Tšekkoslovakian mestaruus 1973

## Lähteet
Jacques Martin

**Jacques Martin** (25. syyskuuta 1921 Strasbourg, Ranska – 21. tammikuuta 2010 Sveitsi) oli sarjakuvantekijä (piirtäjä ja käsikirjoittaja), joka tunnettiin parhaiten Alix-sarjastaan. Hän oli yksi *[[Tintin]]*-sarjakuvalehden kultakauden ligne claire -piirtäjistä Edgar P. Jacobsin ja Hergén ohella. Alixin ohella Martin on luonut useita muitakin menestyneitä hahmoja.

## Martinin ura

Opiskeltuaan ensin insinööriksi Martin ryhtyi vuonna 1942 piirtämään sarjakuvia. Sodan jälkeen hän matkasi Belgiaan etsimään julkaisijaa töilleen. Pian sen jälkeen hän tapasi Georges Remin (Hergé), jota hän avusti monessa *[[Tintin seikkailut|Tintti]]*-albumissa (varsinkin *Tintti Tiibetissä* ja *Seikkailu punaisella merellä*).

Vuonna 1948 Tintin-lehdessä alkoi ilmestyä hänen sarjansa Alix. Sarjan päähenkilö oli gallialainen nuorukainen, jonka seikkailut tapahtuivat antiikin Rooman aikana. Sarjakuvasta tuli pian hyvin suosittu, ja sitä julkaistiin monissa maissa. Suomessa Alixia ovat julkaisseet WSOY (1974–1975) ja Apollo Kustannus (vuodesta 2008). 

Myöhemmin Martin loi muitakin hahmoja. Näitä olivat toimittaja *Lefranc* vuonna 1952, keskiaikainen Alixin vastine *Jhen* vuonna 1978, Napoleonin aikalainen *Arno* vuonna 1983, antiikin kreikkalainen *Orion* vuonna 1990, muinainen egyptiläinen *Keos* vuonna 1992 ja 1600-luvun sankari Loïs vuonna 2000. Martin on käsikirjoittanut tai ideoinut useimmat näistä hahmoista kertovat sarjakuva-albumit, mutta itse hän piirsi vain kolme ensimmäistä Lefranc-albumia ja kaksi ensimmäistä Orion-albumia. Näistä hahmoista kertovia sarjakuvia ei ole suomennettu. Ruotsiksi on julkaistu viisi Lefranc-albumia nimellä Frank.

Heikentyneen näkökykynsä vuoksi Martin antoi vuonna 1998 myös tärkeimmän sarjansa Alixin muille piirtäjille. Hän kuitenkin jatkoi sarjan käsikirjoittamista vuoteen 2005 ja tämän jälkeenkin osallistui tarinoiden kehittelyyn aina kuolemaansa saakka.

Martinin eri hahmoista kertovia sarjakuva-albumeja on käännetty 15 kielelle, ja niitä on myyty noin 20 miljoonaa kappaletta.

## Katso myös
*Alix

## Lähteet
František Tikal

**František Tikal** (18. heinäkuuta 1933 Včelná, Tšekkoslovakia &ndash; 10. elokuuta 2008 Praha, Tšekki) oli tšekkiläinen jääkiekkoilija. Pelipaikaltaan puolustaja. Hän oli maailman parhaimpia jääkiekkoilijoita 1950- ja 1960-luvuilla. Tikal pelasi 59 maaottelua tehden 17 maalia Tšekkoslovakian maajoukkueessa. Tšekkoslovakian mestaruussarjassa Tikal pelasi 360 maaottelua tehden 80 maalia. Hän pelasi jääkiekkoseurassa Sparta Praha.

## Parhaat saavutukset

* jääkiekon olympiapronssi 1964
* jääkiekon MM-hopea 1965, 1966, yhdeksät jääkiekon maailmanmestaruuskisat vuosina 1957−1967.
* jääkiekon EM-hopea 1959, 1960, 1965, 1966
* jääkiekon EM-pronssi 1957, 1958, 1963, 1964, 1967

## Erikoispalkintoja

* IIHF Hall of Fame 2004
* IIHF Maailmanmestaruuskisojen paras puolustaja 1964, 1965
* IIHF Maailmanmestaruuskisojen All stars -joukkueen puolustaja 1965

## Lähteet
Komondjari

**Komondjari** on provinssi Burkina Fasossa. Se sijaitsee maan itäosissa Estin hallintoalueella ja sen pääkaupunki on Gayéri. Vuoden 2006 väestönlaskennassa provinssin väkiluku oli 80 047.

## Lähteet

## Aiheesta muualla
Zondoma

**Zondoma** on yksi Burkina Fason provinsseista. Se sijaitsee Burkina Fason pohjoisosassa Nordin alueella. Zondoman pääkaupunki on Gourcy. 

Vuonna 2016 provinssissa arvioidaan olevan 221&nbsp;400 asukasta.

## Departementit
*Bassi
*Boussou
*Gourcy
*Léba
*Tougo

## Lähteet

## Aiheesta muualla
Billy Gould

**William David Gould** (s. 24. huhtikuuta 1963 Los Angeles) on yhdysvaltalainen muusikko ja tuottaja. Hän syntyi Los Angelesissa, mutta siirtyi 1980-luvun alussa San Franciscoon. Vuosina 1982–1998 hän toimi Faith No More -yhtyeen basistina. Hän aloitti uransa tuottajana 1990-luvun puolivälissä. Gould on tuottanut muun muassa CMX:n albumin *Vainajala*.
Poni (Burkina Faso)

**Poni** on yksi Burkina Fason provinsseista. Se sijaitsee Burkina Fason lounaisosassa Sud-Ouestin alueella. Ponin pääkaupunki on Gaoua. Vuoden 2006 väestönlaskennassa Ponin väkiluku oli 254&nbsp;371.

## Lähteet

## Aiheesta muualla
Ganesha

**Ganesha** (sanskritiksi गणेश tai श्रीगणेश, myös **Ganapati**, **Vinayaka** tai **Binayak**) on yksi hindulaisuuden tärkeimmistä ja kunnioitetuimmista jumalista. Hänet kuvataan yleensä suurivatsaisena, keltaisena tai punaisena, nelikätisenä ihmisenä, jolla on yksikärsäinen elefantin pää ja vierellään tunnuseläin hiiri. Ganesha on Shivan ja Parvatin poika sekä joissain myyteissä Bharatin, Riddhin ja Siddhin mies. Hän on hyvän onnen, viisauden ja älykkyyden jumala.

Ganeshan neljä kättä kuvataan usein seuraavasti: yhdessä on kirves, toisessa norsun ohjauskeppi (jotka symboloivat syntien irtileikkuuta ja kaitselmusta) ja kolmannessa lootuksenkukka tai kupillinen makeisia (symboloiden jumalallista viisautta ja sen hedelmiä). Neljännen käden kämmen on käännetty katsojaan päin siunauksen merkkinä. 

Kerrotaan, että Ganeshan äiti Parvati loi hänet ilman apua mieheltään Shivalta, joka ei halunnut lapsia. Tästä syystä Ganeshan ja hänen äitinsä suhde on ainutlaatuinen. 

Ganesha samaistetaan usein pyhään tavuun OM, ja hän edustaa tasapainoa vahvuuden ja hyvyyden välillä sekä mahdin ja kauneuden välillä. Ganesha on hyvin rakastettu ja palvottu jumala, koska hän edustaa hyvää onnea ja uusia alkuja. Hän tarjoaa menestystä ja vaurautta ja poistaa sen tieltä kaikki henkiset tai materiaaliset esteet. Tämän takia häneen turvaudutaan ennen kaikenlaisia toimia ja suorituksia: häneltä pyydetään esimerkiksi apua matkoille, kokeille ja liiketoimille. Lisäksi kaikki pyhät menot (puja) ja rukoukset usein aloitetaan häntä kutsumalla. Ganesha on myös ensimmäinen symboli, joka uuteen kotiin asetetaan.

## Lähteet

## Aiheesta muualla

* Ganeshan symboliikkaa Tennispalatsin India Express -näyttelyn yhteydessä (Artikkeli aikaisemmin julkaistu Lehto – Suomen Luonnonuskontojen Yhdistys ry:n Seita-lehdessä, 03/2006. )
* Ganesha taiteessa ja mytologiassa 
* Ganeshaan liittyvää symbolismia  
* Ganesha: the Affable Elephant-Headed God (Madhuri Guin) 
* Vishvarupa.com: kuvia
Oudalan

**Oudalan** on yksi Burkina Fason provinsseista. Se sijaitsee Burkina Fason koillisosassa Sahelin alueella. Oudalanin pääkaupunki on Gorom-Gorom. Provinssissa oli vuoden 2006 väestönlaskennassa yhteensä 197&nbsp;240 asukasta. Oudalanin suurimmat etniset ryhmät ovat tuaregit ja fulbet.

## Oudalanin departementit
* Déou
* Gorom-Gorom
* Markoye
* Oursi
* Tin Akof

## Lähteet

## Aiheesta muualla
Léraba

**Léraba** on yksi Burkina Fason provinsseista. Se sijaitsee Burkina Fason lounaisosassa Cascadesin alueella. Léraban pääkaupunki on Sindou (18&nbsp;484 asukasta). Vuoden 2006 väestönlaskennassa provinssissa oli 124&nbsp;422 asukasta.

## Departementit
* Dakoro
* Douna
* Kankalaba
* Loumana
* Niankorodougou
* Ouéléni
* Sindou
* Wolonkoto

## Lähteet

## Aiheesta muualla
Timo Saarikoski

**Timo Sakari Saarikoski** (s. 17. heinäkuuta 1969 Kiukainen) on entinen suomalainen jääkiekkoilija. Pelipaikaltaan hän oli keskushyökkääjä.

Saarikoski aloitti uransa Porin Ässissä, jossa hän pelasi kaudet 1987–1989. Ässistä hän siirtyi Rauman Lukkoon, jossa pelasi kaudet 1989–1993. Seuraavaksi hän siirtyi Jokereihin. Jokereissa hän pelasi viisi ja puoli kautta, kunnes siirtyi kesken kauden 1998–1999 takaisin Ässiin. Kauden 1999–2000 Saarikoski pelasi SaiPassa ja uransa viimeisen kauden 2000–2001 taas Jokereissa. Yhteensä hän teki urallaan SM-liigan runkosarjassa 541 ottelussa 130 maalia ja 260 syöttöä eli yhteensä 390 tehopistettä. Pudotuspeleissä vastaavat tehot olivat 45 ottelussa kymmenen maalia ja 15 syöttöä eli 25 tehopistettä. Saarikoski voitti urallaan kolme Suomen mestaruutta, yhden hopean ja yhden pronssin.

Saarikoski edusti Suomen maajoukkuetta 74 maaottelussa tehden niissä 8 maalia ja 13 syöttöä eli 21 tehopistettä. Hän oli mukana 1992 talviolympialaisissa sekä MM-kisoissa vuosina 1992 ja 1993. Vuoden 1992 MM-kilpailuissa Suomi saavutti MM-hopeaa.

Pelaajauransa jälkeen Saarikoski on toiminut valmentajana. Hän valmensi kaudella 2005–2006 Ässien A-junioreita, mutta erosi toimestaan kesken kauden. Saarikoski valittiin Suomen Jääkiekkoleijonaksi numerolla 178.

1.6.2009 alkaen Timo Saarikoski työskenteli Lukon organisaatiossa juniorivalmennuspäällikkönä ja A-juniorien apulais- ja päävalmentajana. Kauden 2016-17 hän toimi Lukon edustusjoukkueen apulaisvalmentajana, mutta palasi taas seuraavaksi kaudeksi A-juniorien päävalmentajaksi. 

Kaudesta 2019-20 hän on työskennellyt ulkomailla, ensin Ranskan liigassa Chamonixin päävalmentajana 19-21, sitten Slovakian Extraliigassa HC Košicen apuvalmentajana 21-23 ja viimeiseksi syksystä 2023 alkaen Saksan kakkosliigassa EHC Freiburgin päävalmentajana, josta sai potkut 15. lokakuuta 2024.

## Lähteet

## Aiheesta muualla
* 
*Saarikosken tiedot Jääkiekkomuseon sivulla
Passoré

**Passoré** on yksi Burkina Fason provinsseista. Se sijaitsee Burkina Fason pohjoisosassa Nordin alueella. Passorén pääkaupunki on Yako. Vuoden 2006 väestönlaskennassa provinssin väkiluku oli 322&nbsp;873.

## Departementit
*Arbollé
*Bagaré
*Bokin
*Gomponsom
*Kirsi
*Lâ-Todin
*Pilimpikou
*Samba
*Yako

## Lähteet

## Aiheesta muualla
Es Español

**Es Español** on vuonna 2001 tuotettu espanjalainen kieliohjelma. Sarja kertoo neljästä henkilöstä Tonista, Begoñasta, Lolasta ja Antonista. Sarja opettaa espanjan kielen alkeita.

Sarjaa on esitetty Suomessa Yleisradion TV-kanavilla.

## Aiheesta muualla
* https://web.archive.org/web/20040409052744/https://yle.fi/kieliportti
Hanuman

**Hanuman** (sanskritiksi हनुमत् *hanumat*; हनुमान् *hanumān*) on hindulaisuuden apinankasvoinen jumala. Hanuman on hindujen *[[Ramayana]]*-runoelmassa apina-armeijan päällikkö, oppinut mies ja taitava muusikko. Hanuman auttoi Vishnun seitsemättä inkarnaatiota Ramaa pelastamaan vaimonsa Sitan Ravana-demonin käsistä. Hanumania palvotaankin uskollisena auttajana. Uskollisuutensa hän osoitti repimällä auki oman rintansa, näyttäen sydämessään olevan Raman ja Sitan kuvan.

Hanuman on tuulenjumala Vayun poika. Hän on saanut apinakasvonsa siitä, että hänen äitinsä Anjana oli muuttunut apinaksi. Hanumania pidetään myös Shivan ilmentymänä.

Hanuman on monen hindun suosikkijumala. Hanumanin papit ovat vaishnalaisia, mutta myös moni shaivalainen pitää häntä suosikkijumalanaan. Hanuman on erityisesti painijoiden ja akrobaattien suojelija. Hanuman selvittää pulmatilanteet, ja hänen apuaan etsivät usein näyttelijät, ohjaajat, asianajajat ja luennoitsijat. Myös matkaajat pysähtyvät maanteiden varsilla oleviin pieniin Hanumanin temppeleihin pyytämään apua matkanteossa.

Hanuman kuvataan puolittain polvistuneena, käsivarret usein eteenpäin ojennettuina, kädet *[[namaste]]*-asennossa ja häntä pystyssä. Hänen olallaan näkyy joskus pyhä nauha, ja hänellä on kädessään usein nuija ja vuori. Vuorella kasvavat taikayrtit kuvaavat Hanumanin kykyä voittaa voittamattomilta näyttävät esteet.

## Lähteet

## Aiheesta muualla
Angers

**Angers** ([ãʒɛ]) on kaupunki Länsi-Ranskassa Pays de la Loiren alueella. Angers'ssa oli 157&nbsp;175 asukasta vuonna 2021, ja se on Maine-et-Loiren departementin pääkaupunki. Se on myös muinaisen Anjoun herttuakunnan entinen pääkaupunki. Kaupunki sijaitsee Maine-joen rannalla muutaman kilometrin päässä Loire-joesta. Nykyään kaupungissa toimii mm. Euroopan unionin erillisvirasto CPVO (Yhteisön kasvilajikevirasto).

Varhaisin merkki ihmisten suvun esiintymisestä alueella on 400&nbsp;000 vuotta vanha kivityökalu. Nykyihmisen asutuksesta on neoliittiselta kaudelta löytynyt hyvin paljon jäänteitä. Roomalaiset valtasivat alueet gallialaiselta Andecavi-heimolta, joka on antanut nimensä sekä Anjoulle että Angers'lle. Roomalaiset antoivat kaupungille nimen *Juliomagus*.

## Lähteet

## Aiheesta muualla